Publication: Magyar Közlöny
Issue: MK-2003-2 (Year: 2003, Number: 2)
Era: 1990-2004
Section: Melléklet az 1/2003. (I. 8.) GKM rendelethez
Paragraph Index: 809

9. Általános rész 9.1. Alkalmasság A mérleget úgy kell kialakítani, hogy megfeleljen a szándékolt alkalmazásnak. Tervezése gondos, a kivitelezése teherbíró legyen. 9.2. Véletlen elszabályozás A mérlegeket úgy kell megtervezni, hogy a mûködésüket megzavaró elszabályozások hatásai általános esetben könnyen észlelhetõk legyenek, és ne következhessenek be az általuk kiváltott hatások könnyû észlelése nélkül. 9.3. Lengéscsillapító (olajfék) Automata kompenzáló készülékkel kell felszerelni az olyan lengéscsillapítókat, amelyek jellemzõit a hõmérséklet-változás olyan mértékig befolyásolja, hogy a mérleg tulajdonságai és pontossága kívül esik a megengedett értékeken. A készülék helyes hõmérsékleti állapotát egy jelzésnek kell mutatnia. Illetéktelen személyek ne férjenek könnyen hozzá a lengéscsillapítóhoz. 9.4. Konvejor Amennyiben a konvejor szíjakból, szalagokból vagy láncokból áll, és célja a terhek továbbítása a teherfelvevõre, és ha a szíjak, szalagok vagy láncok feszességszabályozó készülékekkel vannak felszerelve, akkor a készülékek legyenek könnyen hozzáférhetõek, amennyiben a feszesség szabályozása befolyásolhatja a mérlegegység által nyújtott tömegre vonatkozó információt. 9.5. Szintezés 9.5.1. A mérlegeket vízszintes helyzetben kell használni. 9.5.2. Amennyiben a mérlegek mozgathatóak, azokat szintezõ készülékkel és szintjelzõvel kell felszerelni, vagy a 7. pont követelményeit akkor is teljesíteniük kell, amikor hosszirányban vagy keresztirányban 5%-ig terjedõen meg vannak billentve. 9.5.3. Ha a 9.5.2. pont teljesítésére szintjelzõt szerelnek fel, a szintjelzõ érzékenysége olyan legyen, hogy a mozgó kijelzõ alkatrésze legalább 2 mm-es kitérést eredményezzen 0,5%-os dõlés hatására. 2003/2. szám 9.6. Egyensúly-szabályozó készülék és beállító készülék Mind az egyensúly-szabályozó, mind a beállító készülék beállító elemét legalább a névleges határozatlansági zóna egynegyed részén belül kell tudni állítani, a mérleg mûködési módjától függetlenül. 9.7. Leszerelhetõ tömegek A leszerelhetõ tömegek vagy a szabványos követelményeknek megfelelõ közepes vagy annál nagyobb pontossági osztályú súlyok, vagy olyan egyedi tervezésû tömegek legyenek, amelyek alakjuknál fogva különböznek az ilyen súlyoktól és azonosíthatóak. 9.8. Jelölések 9.8.1. Kötelezõ jelölések A mérlegeken a következõ jelöléseket kell feltüntetni: — a gyártó azonosító jelölése, — az importõr azonosító jelölése, amennyiben alkalmazható, — típusjel és gyártási szám, — típus-jóváhagyási jel, — felsõ mérési határ — alsó mérési határ — a névleges határozatlansági zóna: — mûködési sebesség: — reakcióidõ: — a mérõszerkezet hitelesítési osztásértéke a nem-automatikus mûködésû mérlegekre vonatkozó követelmények szerint — hõmérsékleti határok: — elektromos tápfeszültség: — tápellátás frekvenciája: — azonosító jelzés a különálló részegységeken. 9.8.2. Kiegészítõ jelölések A hitelesítõ szervezet a típusengedélyben, a mérleg konkrét felhasználási területétõl függõen, egy vagy több kiegészítõ jelet írhat elõ. 9.8.3. A jelölések kialakítása A jelölések kitörölhetetlenek legyenek, és méretük, alakjuk tegye lehetõvé a mérleg szokásos használati körülményei mellett a könnyû és egyértelmû olvasást. Ezeket együtt kell elhelyezni könnyen látható helyen a mérlegen, akár az adattáblán, akár a kijelzõ közelében lévõ adattáblán, vagy magán a kijelzõn. Legyen lehetõség a jelöléseket tartalmazó adattábla bélyegzésére, ha annak eltávolítása roncsolás nélkül lehetséges. 9.8.4. Bélyegzés Az adattáblán legyen hely a bélyegzés számára. Amennyiben nincs hely a bélyegzés számára, annak közelében bélyegzési helyet kell kialakítani. IV. Fejezet

Source: https://magyarkozlony.hu/hivatalos-lapok/599fd4fa8b0976f84e57a6b419db344011e71e20/dokumentumok/805112a7a69b0fec7bedb29517e0d4d8b283cf4c/letoltes